২০০১ খ্রিস্টাব্দের ১৩ই ডিসেম্বর ভারতীয় সংসদে জঙ্গি হামলার পর এই রেল পরিষেবা প্রথম বন্ধ করে দেওয়া হয়। ২০০৪ খ্রিস্টাব্দের ১৫ই জানুয়ারি আবার এই পরিষেবা চালু হয়। ২০০৭ খ্রিস্টাব্দের ২৭শে ডিসেম্বর বেনজির ভুট্টোকে হত্যা করা হলে এই ট্রেন কিছুদিনের জন্য আবার বন্ধ করে দেওয়া হয়। ২০১২ খ্রিস্টাব্দের ৮ই অক্টোবর ওয়াঘা সীমান্তে দিল্লিগামী ট্রেনে প্রায় ১০০ কিলোগ্রাম হেরোইন ও ৫০০ রাউন্ড গুলি উদ্ধার হয়।